શહીદોના સંતાનોને આ યોજના હેઠળ દર વર્ષે મેડિકલ અને ડેન્‍ટલ કોલેજમાં સ્‍વનિર્ભર અભ્‍યાસક્રમોમાં વાર્ષિક ફીના 50 ટકા રકમ સહાય, ધોરણ-12 પછી ઇજનેરી ટેકનોલોજી, ફાર્મસી, આર્કિટેકચર, એગ્રિકલ્‍ચર, આયુર્વેદ, હોમીયોપેથી, નર્સીંગ, ફિઝીયોથેરાપી, પેરા-મેડિકલ, વેટરનરી જેવા સરકારમાન્‍ય સંસ્‍થાના સ્‍વનિર્ભર અભ્‍યાસક્રમો માટે નિયત થયેલ વાર્ષિક ટયૂશન ફીની 50 ટકા રકમની સહાય, શિક્ષણના સ્‍નાતક કક્ષાના કોર્સીંસ જેવા કે, બીએસસી બીકોમ બીએ, બીબીએ, બીસીએ જેવા સરકારમાન્‍ય સંસ્‍થાના સ્‍વનિર્ભર અભ્‍યાસક્રમો માટે નિયત થયેલ વાર્ષિક ટયૂશન ફીની 50 ટકા સહાય તેમજ ધોરણ-10 પછીના સરકાર માન્‍ય સંસ્‍થાના ડિપ્‍લોમા સ્‍વનિર્ભર અભ્‍યાસક્રમો માટે નિયત થયેલ વાર્ષિક ટયૂશન ફીની 50 ટકા રકમ સહાય મળવાપાત્ર થશે.